CELEX: 31986R1603
Language: el
Date: 1986-05-26
Title: Κανονισμός (ΕΟΚ) αριθ. 1603/86 της Επιτροπής της 26ης Μαΐου 1986 για δεύτερη τροποποίηση του κανονισμού (ΕΟΚ) αριθ. 1388/86 του Συμβουλίου σχετικά με την αναστολή των εισαγωγών ορισμένων γεωργικών προϊόντων καταγωγής ορισμένων τρίτων χωρών

Avis juridique important

|

31986R1603

Κανονισμός (ΕΟΚ) αριθ. 1603/86 της Επιτροπής της 26ης Μαΐου 1986 για δεύτερη τροποποίηση του κανονισμού (ΕΟΚ) αριθ. 1388/86 του Συμβουλίου σχετικά με την αναστολή των εισαγωγών ορισμένων γεωργικών προϊόντων καταγωγής ορισμένων τρίτων χωρών  

Επίσημη Εφημερίδα αριθ. L 140 της 27/05/1986 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 1603/86 ΤΗΣ ΕΠΙΤΡΟΠΗΣ  της 26ης Μαΐου 1986  για δεύτερη τροποποίηση του κανονισμού (ΕΟΚ) αριθ. 1388/86 του Συμβουλίου σχετικά με την αναστολή των εισαγωγών ορισμένων γεωργικών προϊόντων καταγωγής ορισμένων τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1388/86 του Συμβουλίου της 12ης Μαΐου 1986 για την αναστολή των εισαγωγών ορισμένων γεωργικών γεωργικών προϊόντων καταγωγής ορισμένων τρίτων χωρών (1), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 1505/86 της Επιτροπής της 16ης Μαΐου 1986 για ορισμένες λεπτομέρειες εφαρμογής του κανονισμού (ΕΟΚ) αριθ. 1388/86 του Συμβουλίου σχετικά με την αναστολή των εισαγωγών ορισμένων γεωργικών προϊόντων καταγωγής ορισμένων τρίτων χωρών (2) τροποποιήσε τον κατάλογο των προϊόντων που εμφαίνονται στο παράρτημα του κανονισμού (ΕΟΚ) αριθ. 1388/86 των οποίων αναστέλλεται η εισαγωγή στην Κοινότητα·  ότι τα προϊόντα που περιλαμβάνονται στο παράρτημα του κανονισμού (ΕΟΚ) αριθ. 1388/86 είναι εκείνα που παρουσιάζουν κίνδυνο μολύνσεως· ότι φαίνεται πως ο κίνδυνος αυτός δεν υπάρχει για τα άλογα που προορίζονται για ιππικούς αγώνες· ότι θα πρέπει, κατά συνέπεια, να τροποποιηθεί το παράρτημα του προαναφερθέντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 1388/86 η σειρά « 01.01 - Άλογα, γαϊδούρια και μουλάρια κάθε είδους ζωντανά» που περιλαμβάνεται αντίστοιχα στους τίτλους «Κλάση του κοινού δασμολογίου» και «Περιγραφή εμπορευμάτων» αντικαθίσταται από την εξής σειρά: «ex 01.01 - Άλογα, με εξαίρεση τα άλογα αγώνων που πρέπει να συναγωνισθούν σε ιππικούς αγώνες, γαϊδούρια και μουλάρια, κάθε είδους ζωντανά».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 23 Μαΐου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 127 της 13. 5. 1986, σ. 1.  (2) ΕΕ αριθ. L 131 της 17. 5. 1986, σ. 45.